section_heading: Razvoj topa
paragraph_text: Na sastanku Panzerkomissiona 14. srpnja 1942. tema Tigerovog naoružanja je opet bila razmatrana i zaključeno je da je sposobnost proboja oklopa od 100&nbsp;mm također postignuta s topom 88&nbsp;mm KwK 36 L/56. Time 75&nbsp;mm KwK 42 L/70 nije više bio potreban, a odbačena je i ideja topa 88&nbsp;mm KwK L/71. Ova odluka je rezultirala da cijela proizvodnja Tiger tenka bude s kupolama u koje se ugrađuje top 88&nbsp;mm KwK 36 L/56. Prelazak na top kalibra 88&nbsp;mm utjecao je na razvoj boljih granata za taj kalibar veće probojne moći koja je postignuta smanjenjem eksploziva unutar granate i povećalo njenu težinu na 10,2 kilograma.